Iga aastal leiavad üha enam seni vaid teoreetilisteks konstruktsioonideks peetud oletusi vaatlustulemuste näol kinnitust. Seetõttu ei pruugi teade uue eksoplaneetide alamliigi avastamisest väga suurt üllatust valmistada. MOA ja OGLE töörühmade poolt leitud kümme ematähe kaotanud Jupiteri-klassi planeeti tähendavad aga, et iga galaktikas leiduva peajada tähe kohta võib leiduda ~1,8 eksoplaneeti. Avastatud planeetide nõrk või pea täielikult puuduv  gravitatsiooniline seotus läheduses asuvate tähtedega viitab, et isegi tähtedevaheline ruum võib sellistest objektidest kubiseda.